Kartell egy közvetítõkocsi bérlésére kiírt pályázaton
A Liga TV egy MTVA által kiírt nyílt közbeszerzési eljáráson próbált kartellezni. A tét közvetítõkocsik bérlése volt. A versenyhivatal több mint 81 millió forintra bírságolta a kartellezésben részt vevõ társaságokat.
A Finella Investment Kft. (a HTD Szaknévsor Kiadó Kft. jogutódja), a JRM Produkció Kft., a Liga TV Kft., a „PUPU Produkció” Filmgyártó Kft. és a Nosztalgia-Design Kft. versenykorlátozó céllal hangolta össze magatartását a Médiaszolgáltatás-támogató és Vagyonkezelõ Alap (MTVA) által kiírt közbeszerzési eljárásokon. A jogsértésekért összesen 81 970 500 forint bírságot szabott ki a Gazdasági Versenyhivatal.

Az MTVA pályázata alapvetõen SD- és HD-technológiát alkalmazó mobil közvetítõkocsik bérlésére vonatkozott. E közvetítõkocsikat különbözõ sport- és kulturális események (koncertek, színházi elõadások), valamint egyéb események helyszíni közvetítésénél használják.

A GVH megállapította, hogy a Liga TV kezdeményezte az egyeztetéseketaz MTVA 2013. évi keretmegállapodásos pályázatán ajánlattevõként történõ indulásra, annak konkrét formájára és tartalmára vonatkozóan, és a fenti vállalkozások annak érdekében hangolták össze magatartásukat (döntöttek a pályázaton való indulásról, készítették el és nyújtották be ajánlataikat, majd a hiánypótlásokat), hogy a Liga TV mindannyiuk esetében alvállalkozóként vehessen részt az MTVA fenti pályázatain.

A jegyzet volt a bizonyíték

Ennek célja volt a piaci versenytársak kizárása a második pályázati körbõl, amelyben már csak az elsõ körben az elsõ négy helyen végzett vállalkozás vehetett volna részt. Ezt úgy akarták elérni, hogy a pályázat elsõ körében az elsõ négy helyen végeznek. Így a Liga TV valódi piaci versenytárs nélkül nyerhette volna el a keretmegállapodás alapján megvalósuló feladatok elvégzését.

A GVH az elõzetes értesítés nélküli helyszíni vizsgálatok alkalmával több, a jogsértéseket alátámasztó bizonyítékot foglalt le, köztük a versenykorlátozó magatartás közvetlen bizonyítékát, a Liga TV ügyvezetõjének jegyzetét.

A GVH figyelembe vette, hogy a Liga TV aktív felbujtói és szervezõi szerepet játszott a jogsértõnek minõsített magatartások kialakításában és összehangolásában. A GVH döntése értelmében súlyos versenykorlátozásnak minõsül, amit a Liga TV tett.
közvetítõkocsi kartellezés Gazdasági Versenyhivatal